open-index/open-wikipedia-markdown huggingface dataset:
Hymenoptera

Os **himenopteros** (nombre cientifico **Hymenoptera**) son un d'os órdens mas numerosos de insectos, con bellas 153.000 especies descritas (132 familias, 8423 cheneros) amás de mas de 2.000 especies extintas.
Comprende a las abellas, bombolons, viespras y fornigas, entre atros. O nombre proviene d'as suyas alas membranosas (d'o griego υμεν *hymen*, "membrana" y πτερος *pteros*, "ala").

## Caracteristicas
Os himenopteros poseyen dos pars d'alas membranosas (en as fornigas solament presentan alas as castas reproductoras: reinas y masclos). As alas posteriors son mas chicotas. L'ala anterior y a posterior se mantienen acoplatas entre o vuelo por una serie de ganchez clamaus *hamulus* (plural, *hamuli*).

As piezas bucals son de tipo masticador u laminador (se veiga insecto); en os grupos mas abanzaus, especialment en as abellas o labio y a maxila forman una especie de luenga con a cual pueden absorber liquidos.

As antenas cheneralment son de diez u mas segmentos y son relativament largas. O tarso u parte final d'a pata gosa estar de cinco segmentos.

As fembras presentan en o cabo de l'abdomen una estructura pa la mesa de uegos (l'ovipositor), que en os grupos mas evolucionaus se transforma en un fizón verenoso.

O desarrollo ye por metamorfosi completa y a reproducción ye por o sistema de haplodiploidía (veyer: Determinación d'o sexo).

Por lo que fa a la suya forma de vida, bi ha muitas diferencias dentro d'o grupo, trobando-se tanto especies parasitas como de vida libre; entre istas cal destacar os himenopteros socials, a on que existen tres tipos de individuos u castas diferenciatas morfolochicament y por comportamiento: zanganos (masclos), reina y obreras (fembras); a reina, diploide, ye o solo individuo fecundo en a colonia y ye capable de producir prochenie tanto diploide: obreras, (fembras infértils) y reinas, como haploide (zanganos, masclos haploides a causa que son d'orichen partenochenetico).

## Importancia economica
Dende o punto de vista humano os himenopteros son talment os insectos mas beneficiosos. Incluyen a un gran numero d'especies depredadoras u parasitas d'atros insectos y que sirven de control de plagas y a os polinizadors mas importants, as abellas, especialment l'abella domestica, cobrando importancia ista zaguera en a producción de miel y cera.

Cualques insectos d'ista clase pueden plegar a estar muit periglosos y mesmo mortiferos a causa d'a suya fizadura, caso d'a especie *[[Vespa mandarinia]]* u avrispón chigant asiatico.

## Referencias
Orthoptera

Os **ortopteros** (, d'o griego *orthós*, "recto, dreito", y de *pteron*, "ala") son un orden de insectos hemimetabolos, con aparell bucal mastegador. Dau que son insectos muito conoixius, i hai una gran riqueza de denominacions vulgars: saltamartins, saltirons, saltirecs, saltarells, grills, pantiganes, somerets, cadells, langostas, llagosts, etc.

Cuan tienen alas, o primer par ye coriaci y cubre as alas posteriors, membranosas, cuan l'insecto se pone. O tercer par de patas ye fuerte y a sobén espinoso, y sol estar especializau pa blincar. O nombre de l'orden face referencia a las suyas alas rectas. L'orden d'os ortopteros tiene mas de 20.000 especies, a mayoría tropicals, pero distribuitas por tot o planeta. Perteneixen a iste orden os saltamartins, grills y langostas. A sobén presentan organos auditivos y estriduladors. Os organos auditivos u timpanicos pueden localizar-se a las tibias u bien en o primer segmento de l'abdomen. Os organos estriduladors sirven pa producir son.

As fembras normalment tienen un ovipositor ben desarrollau y os machos estructuras pa la copula. Son insectos con metamorfosi incompleta y paurometabolos (as formas chóvens tienen a mesma alimentación que as adultes). L'animal panse por tres estaus: uego, nimfa y imago (adult). Cualques familias producen placas perchudicials pa la agricultura.

## Referencias

## Enlaces externos

* Orthoptera Species Filo Online
Lepidoptera

Os **lepidopteros** (, d'o griego «lepis», escama, y «pteron», ala) son un orden de insectos holometabolos, cuasi siempre voladors, conoixius comunament como as paixarelas; as mas conoixitas son as **paixarelas** diurnas, pero a mayoría d'as especies son nocturnas (polillas, esfinges, pavones, etc.) y pasan muit inadvertidas. As suyas larvas se conoixen como tenyas y s'alimentan tipicament de materia vechetal, podendo estar cualques especies como plagas importants para l'agricultura. Muitas especies cumplen o paper de polinizadores de plantas y cultivos.

Iste taxón representa o segundo orden con mas especies entre os insectos (estando superau solament por l'orden Coleoptera); de feito, conta con mas de 165.000 especies clasificatas en 127 familias y 46 superfamilias. A paixarela diurna mas gran que existe ye a *Ornithoptera alexandrae* fembra, que puet plegar a tener 31&nbsp;cm de envergadura (o macho ye un poquet mas chicot), vive a lo sud-este de Nueva Guinea.

## Caracteristicas
As paixarelas poseyen dos pars d'alas membranosas cubiertas de escamas coloreadas, que utilizan en a termorregulación, o cortecho y a sinyalización. O suyo aparato bucal ye de tipo proboscide (se veiga Insecto) proveyiu d'una larga trompa que s'enrolla en espiral (espiritrompa) que remaneix enrollada en estau de reposo y que les sirve para libar o néctar d'as flors que polinizan.

O cortecho d'os machos ye muit variable en as diferents familias de l'orden, pero basicament consiste en exhibicions y en a producción de feromonas sexuals. Con las maniobras de vuelo os machos cubren a las fembras con a olor d'istas feromonas. Dimpués d'o apareamiento os machos pueden privar que a fembra tienga una nueva copula taponando a suya chenitalia con una secreción apegallosa.

O suyo desarrollo ye holometabolo: d'o uego sale una larva u tenya que se transformará en pupa y ista dara puesto a l'adulto. A larva, a diferencia de l'adulto, presenta un aparato bucal de tipo masticador; a mayoría d'as larvas son fitofagas. En menos d'o 1% as larvas son carnivoras u encara caníbals. Podemos distinguir as larvas de lepidopteros d'as d'atros insectos porque poseyen una serie de 5 patas falsas —as d'os himenopteros sinfitos poseyen 7 u mas— a la fin de l'abdomen, o que en cualques casos conlleva que a suya forma de caminar sía como que la d'un cordión ubrindo-se y zarrando-se alternativament. Os lepidopteros son insectos terrestres y solament ocasionalment cualques larvas son acuaticas.

### Coloración
En l'orden *Lepidoptera* la coloración, especialment a d'as alas, aconsigue a maxima especialización. Morfolochicament, a superficie alar ye recubierta d'escamas que la suya superficie poseye multitut d'ariestas lonchitudinals (deseparadas a vegatas a menos d'1 μm, ye decir, a milesima parte d'un milímetro) que alteran a reflexión d'a luz producindo colors muit chocants y frecuentment tornasolaus y iridiscents.

## Referencias
Odonata

Os **odonatos** (, d'o griego οδοντός odontos, "dient") son un orden de insectos con alto u baixo 6.000 especies actuals, que incluye formas tan conoixitas como os rodiabalsas. Os adultos amuestran un aspecto muit caracteristico, con una cabeza mas ampla que a resta d'o cuerpo, un abdomen largo y delgau y cuatro alas membranosas transparents. Viven asociaus a ambients acuaticos, que lis son necesarios ta lo desarrollo d'as suyas nimfas; no tienen fase de pupa y por tanto a suya metamorfosi ye simpla (hemimetabolía).

Os odonatos, de conchunta con os efemeropteros, formaban l'antigo grupo d'os paleopteros, caracterizaus por no poder plegar as alas sobre l'abdomen; seguntes a sistematica cladistica, os grupos parafiléticos no son acceptables, por o que tienden a albandonar-se.

## Caracteristicas
Os odonatos poseyen una ampla cabeza con dos grans uellos composaus que pueden ocupar cuasi toda a cabeza y dos antenas muit curtas. As piezas bucals, bien desembolicadas, son de tipo mastegador, con unas grans variellas.

O tórax ye gran y globoso, con o mesotórax y o metatórax soldaus entre él (sintórax); as patas son robustas y poseyen numerosas espinas, y las usan pa cazar insectos a vuelo, formando con ellas una especie de cesta; as alas son membranosas, largas y estreitas, con una nerviación complexa y reticulada, y una taca característica amán d'o ápice (pterostigma).

## Biolochía y ecolochía
Tanto os adultos como as nimfas son predadors; os adultos capturan atros insectos a o vuelo y as nimfas s'alimentan d'invertebraus y de chicoz vertebraus acuaticos (cullaretas, chicoz peixes).
Os odonatos viven entre un y seis meses.

A suya reproducción ye exclusivament sexual; l'apareamiento s'escayece a sobén mientres o vuelo; dimpués, a fembra encieta a mesa d'os uegos en l'augua; o desarrollo postembrionario pasa por una fase de neanida seguida d'una fase de nimfa que sufre cuantas mudas antes d'aconseguir o estau adulto. A nimfa albandona l'augua ta realizar a suya metamorfosi; con frecuencia puya en os tallos de plantas, penyas u depositos d'augua, an remaneixen immobils dica que emerche l'adulto.

Ye frecuent que os machos esfiendan un territorio d'a on que fan fuera a cualsiquier intruso; cualques fembras tamién fan fuera a atras fembras d'o suyo territorio. Os masclos realizan una parada nupcial, con un vuelo ondulant, puyando y baixando, para atrayer a la fembra y, posteriorment, toz realizan un vuelo nupcial.

## Filogenia y clasificación
Os odonatos s'han subdividiu tradicionalment en dos subórdens:

* Anisoptera, con alas desiguals, estando as posteriors mas grans que as anteriors; en reposo, as alas se disposan de traza horizontal transversal (perpendiculars a o cuerpo).
* Zygoptera, con alas anteriors y posteriors muit semellants; en reposo, as alas se mantienen chuntas lonchitudinalment.

## Referencias
Alto de las Ripas

L**'Alto de las Ripas** ye un mont de 854 metros d'altaria que se troba situau en a muga entre a provincia de Zaragoza y Navarra, chunto a l'entibo de Yesa.

Ye deseparada por un collau de l'Alto de Santa Cruz.

## Vinclos externos
*  En "Mendikat"
Mantodea

Os **mantodeus** (, de Mantis y d'o griego *eidés*, "que tiene aspecto de") son un orden de insectos neopteros comunament conoixius como *caballez*, *maríateresas*, *plantamesas*, *santateresas*, *santamarías*, *plegamans* y *tocamantetas*. Se'n conoixe unas 2.450 especies repartitas por toz os continents, pero con especial diversidat en os tropicos. A suya caracteristica mas chocant ye a estructura d'as suyas patas debanteras, notablement modificatas pa la captura de presas. A mayoría viven entre a vechetación, en a cual se camuflan perfectament.

Son estreitament relacionaus con os isopteros (termitas) y os blatodeus (cucas), y istos tres grupos son a vegatas reunius en o superorden *Dictyoptera*, que en ocasions ye considerau como un orden.

## Morfolochía
O cuerpo ye prolargau, de coloración criptica verda u parda, encara que existen especies coloridas (*Hymenopus*, *Theopompa*, *Liturgusa*) que se camuflan con flors, crosta u liquens. Os mantodeus poseyen una cabeza triangular y móbil. En a frent, sobre o clipeu, se troba un escudo frontal caracteristico, sobre o cual se troban tres ocelos. As antenas son filiformes y l'aparato bucal ye de tipo mastegador. Miden aproximadament entre 8 y 17&nbsp;cm.

O protórax ye estreito (baciliforme) u tosco. As patas anteriors son raptoras y presentan una coxa prolargata, a vegatas tanto como o fémur. Os femurs son armaus a lo largo d'as marguins ventrals por 2 fileras de robustas espinas, igual que as tibias.

## Ecolochía
Os mantodeus viven en rechions tropicals, subtropicals y templadas de toz os continents. Habitan en una gran variedat de habitats terrestres, dende l'arena d'o disierto dica o dosel d'a selva tropical. Totas as especies son carnivoras y a suya dieta consiste en atros artrópodos, encara que especies de gran grandaria pueden adhibir chicoz vertebraus. O periodo de reproducción se produz a fins d'o verano y o canibalismo sexual ye común en muitas especies. As fembras meten aproximadament entre 8 y 400 uegos. A esperanza de vida ye d'uns 12 a 14 meses. En a naturaleza son presas de diversos depredadors como que aracnidos, zapos, engardaixos y aus. Os mantodeus son tamién reconoixius por as suyas habilidaz cripticas, podendo confundirse perfectament con o suyo entorno immediato, ya sía por a color u a forma d'o suyo cuerpo.

## Especies en a peninsula iberica
En Espanya i hai 16 especies, una d'ellas propia d'islas Canarias:

* *[[Ameles assoi]]* (Bolivar 1873)
* *[[Ameles decolor]]* (Charpentier 1825)
* Ameles paradecolor
* *[[Ameles picteti]]* (Saussure, 1869)
* *[[Ameles spallanzania]]* (Rossi 1792) 
* *[[Apteromantis aptera]]* (Fuent 1894)
* *[[Geomantis larvoides]]* (Pantel 1896)
* *[[Iris oratoria]]* (Linnaeus 1758)
* *[[Mantis religiosa]]* (Linnaeus 1758) 
* *[[Pseudoyersinia paui]]* (Bolivar 1898)
* *[[Rivetina baetica]]* (Rambur 1838)
* *[[Sphodromantis viridis]]* (Forskal 1775) 
* *[[Empusa pennata]]* (Thunberg 1815) 
* *[[Perlamantis alliberti]]* (Guerin-Meneville 1843)

## Referencias
Pico de la Magdalena

**La Magdalena** ye un mont de 1.042 metros d'altaria que se situa en a provincia de Zaragoza, en o cordal de La Sarda.

Muit amán d'a suya cima ye a muga entre os municipios d'os Pintanos, Navardún y Urriés

## Toponimia
Amán d'a cima se troba a ermita de Santa María Madalena, que da nombre a o mont.

## Vinclos externos
*  En "Mendikat"
Punta Zamal

A **punta Zamal** ye un mont de 800 metros d'altaria que se troba situau en a provincia de Zaragoza. Bi ha un vértiz cheodesico en a suya cima.

## Vinclos externos
*  En "Mendikat"
*  [ftp://ftp.geodesia.ign.es/Red_Geodesica/Hoja0208/020802.pdf Fuella d'o vértiz cheodesico]
Castiello de Roita

O **castiello de Roita** ye un castiello que se troba en o municipio de Sos d'o Rei Catolico, Cinco Villas, en a provincia de Zaragoza.

## Historia
Fue construyiu en tiempos de Sancho III sobre un antigo castiello musulmán dito Charat-Kachtilla. Antis, en l'anyo 911 ya heba estau atacau y conqueriu por Sancho I Garcés.

Mientres o reinau de Remiro I d'Aragón estió baixo o mando de Lope Sanchiz y Aznar Galindones (1036-1037). En casar-se o rei lo donó a la suya muller Chisberga chunto con os castiellos de Lobera y Atarés.

## Toponimia
Se documentan as variants *Royta*, *Rueyta*, *Çer Castiello*, *Sercastillo* u *Sercastilla* entre atras.

João Batista Labanha lo menciona como *Castello de Rueyta* en o suyo libro "*[[Itinerario del Reyno de Aragón (1610-1611)]]*" escrito en portugués (*A [[Talaya (orografía)|Atalaya]] do Castello de Rueyta do or. a m. 33. gr. 1*).

## Referencias

## Vinclos externos
*  Información sobre o castiello en "Mendikat".
Pui Ladrones

**Pui Ladrones** (en castellano *Puiladrones*) ye un pueyo de 952 metros d'altaria que se troba situau en a muga entre a provincia de Zaragoza y o enclau navarro de Bastanes, en o municipio de Petiella d'Aragón.

## Vinclos externos
*  En "Mendikat"
Mont Vidiella

O **mont Vidiella** ye un mont de 776 metros d'altaria que se sitúa en a provincia de Zaragoza, en a sierra Nabla.

Ye una prolongación enta o norte d'a penya Musera. Ye amugau a l'ueste por o río Regal, a o norte por o río Aragón (entibo de Yesa) y a l'este por o barranco de Vidiella. A os suyos piez ye a localidat de Ruesta, encara que o mont perteneixe a o municipio d'Undués-Pintano.

## Vinclos externos
*  En "Mendikat"
Bastanes (Petiella d'Aragón)

Os **Bastanes** ye o nombre d'un enclau navarro situau en o centro d'a comarca aragonesa de Cinco Villas.

Perteneixe a o municipio de Petiella d'Aragón que ye formau por iste y un atro enclau prencipal y mas gran, tamién en territorio aragonés. Muga por o norte y ueste con Sos d'o Rei Catolico y por o sud y l'este con Uncastiello.

## Vinclos externos
* Concello de Petiella d'Aragón
Vértiz de Chaime

O **vértiz de Chaime** (en castellano *vértice de Jaime*) ye un mont de 915 metros d'altaria que se situa en a provincia de Zaragoza, en o cordal de La Sarda. Bi ha un vértiz cheodesico en a suya cima.

## Vinclos externos
*  En "Mendikat".
*  [ftp://ftp.geodesia.ign.es/Red_Geodesica/Hoja0175/017523.pdf Fuella d'o vértiz cheodesico].
Cima de Roita

A **cima de Roita** ye un mont de 1.024 metros d'altaria que se troba situau en a provincia de Zaragoza.

## Toponimia
Pareixe que l'orichen d'o toponimo *Roita* ye l'antroponimo *Ruetius*, propietario d'istos terrenos. En o pasau s'ha conoixiu como *Arrosta*, *Arroitia*, *Arroita* y *Ruita*. Actualment existen as variants *Rueita/Rueyta* y *Roita*.

## Se veiga tamién
* Castiello de Roita

## Vinclos externos
*  En "Mendikat"
Pueyo d'el Contadero

O **pueyo d'el Contadero** ye un pueyo de 1.016 metros d'altaria que se troba situau en a muga entre os municipios de Sos d'o Rei Catolico y Uncastiello, en a provincia de Zaragoza.

Ye situau entre os enclaus navarros de Bastanes y Petiella d'Aragón.

## Vinclos externos
*  En "Mendikat"
Muga entre Aragón y o País Valenciano

A **muga entre [[Aragón]] y o [[País Valenciano]]** tien una largaria d'alto u baixo 352 kilometros y desepara os dos territorios.

Se divide en dos trampos. O prencipal, de 287 kilometros de largaria, va dende o norte en o Tozal dels Tres Reis, en a muga con Catalunya, dica a Umbría de Penya Blanca, a o sud, en a muga con Castiella-La Mancha. O segundario lo forman os 65 kilometros de muga con o Rincón d'Ademuz.

## Accidents cheograficos
En as siguients seccions s'amostran os accidents cheograficos que se troban en a muga dividius por comarcas. Os iconos horizontals de carreteras, ríos u camins indican que trescruzan a muga. Si os iconos son verticals indican que fan de muga entre os dos territorios.

### Matarranya

A comarca de Matarranya muga d'este a ueste con os municipios de La Pobla de Benifazán y Castiel de Crabas, en a comarca d'o Baixo Mayestrato, Herbers, Moriella y Zurita, en a comarca de Los Puertos de Moriella. A muga prencipia a l'este en o Tozal dels Tres Reis (1.351 m), en a muga con Catalunya, remata a l'ueste en o río Alcherez y ye trescruzada por 2 carreteras.

### Baixo Aragón

A comarca de Baixo Aragón muga con o municipio Zurita, en a comarca de Los Puertos de Moriella. A muga prencipia a l'este en o río Alcherez, remata a l'ueste en a sierra Manadella y ye trescruzada por una carretera.

### Mayestrato

A comarca de Mayestrato muga de norte a sud con os municipios de Zurita, Palanques, Forcallo, La Todoliella, Olocau del Rey, La Mata y Lo Portiel en a comarca de Los Puertos de Moriella y Villafranca en a comarca de l'Alto Mayestrato. A muga prencipia a o norte en o río Alcherez, remata a o sud en o Río de las Truitas y ye trescruzada por 9 carreteras.

### Gúdar-Chabalambre

A comarca de Gúdar-Chabalambre muga de norte a sud con os municipios de Villafranca en a comarca de l'Alto Mayestrato, Vistabella en a comarca de l'Alcalatén, Villafermosa, Cortes d'Arenoso, Puebla d'Arenoso y Villanueva de la Reina en a comarca d'Alto Millars, Caudiel, Pina, Lo Toro y Sacanyet en a comarca de l'Alto Palancia y Andilla, La Yesa, Alpuent y Aras de los Olmos en a comarca de Los Serrans. Deseparau por a provincia de Cuenca, Gúdar-Chabalambre tamién muga con o municipio valenciano de La Puebla de Sant Miguel, situau en a comarca d'o Rincón d'Ademuz. A muga prencipia a o norte chunto a Montlat, remata a o sud amán d'o pico Calderón y ye trescruzada por 14 carreteras y 4 pasos de montanya.

### Comunidat de Teruel

A comarca d'a Comunidat de Teruel muga d'este a ueste con os municipios de La Puebla de Sant Miguel, Ademuz, Torre Chusana y Castiel Fabib, toz éls situaus en a comarca d'o Rincón d'Ademuz. A muga prencipia a l'este en o río Deva, remata a l'ueste en a Cruz de Tres Reinos, en a muga con Castiella-La Mancha, y ye trescruzada por 3 carreteras.

## Se veiga tamién
* Municipios de Castellón que mugan con Aragón.
* Municipios de Valencia que mugan con Aragón.

## Notas


## Referencias
Michel Temer

**Michel Miguel Elias Temer Lulia**, naixito o 23 de setiembre de 1940 en Tietê, Estato de São Paulo, ye un avogau, escritor y politico brasilero que succedió como president de Brasil a Dilma Rousseff, sozmesa a *[[impeachment]]* o 31 d'agosto de 2016. Temer tamién estió vicepresident d'o país dende l'1 de chinero de 2011 dica o 31 d'agosto de 2016.

## Vinclos externos
Muga entre Aragón y La Rioja

A **muga entre [[Aragón]] y [[La Rioja]]** desepara os dos territorios dende o Mollón de los Tres Reyes a o norte, en a muga con Navarra, dica o cruce de l'arroyo de Valverde a o sud, en a muga con Castiella.

Con nomás que 6,10 kilometros, ye a muga mas chicota d'Aragón.

## Accidents cheograficos
En as siguients seccions s'amostran os accidents cheograficos que se troban en a muga dividius por comarcas. Os iconos horizontals de carreteras, ríos u camins indican que trescruzan a muga. Si os iconos son verticals indican que fan de muga entre os dos territorios.

A muga ye nomás que entre dos municipios Cervera del Río Alhama y Tarazona, situaus en as comarcas de Cervera y Tarazona y Moncayo respectivament

## Notas


## Referencias

## Se veiga tamién
* Municipios de La Rioja que mugan con Aragón.
* Valverde (Agreda).
* Valverde (La Rioja).
Pui d'o Pinar

**Pui d'o Pinar** (en castellano *Puyopinar*) ye un pueyo de 999 metros d'altaria que se troba situau en a provincia de Zaragoza. Bi ha un vértiz cheodesico en a suya cima.

## Vinclos externos
*  En "Mendikat"
*  [ftp://ftp.geodesia.ign.es/Red_Geodesica/Hoja0143/014381.pdf Fuella d'o vértiz cheodesico]
Pico d'el Fragal

O **pico d'el Fragal** ye un mont de 852 metros d'altaria que se sitúa en a provincia de Zaragoza.

Se troba en o trifinio entre os municipios d'Orés, o Frago y Luna y bi ha un vértiz cheodesico en a suya cima.

## Referencias

## Vinclos externos
*  En "Mendikat".
*  [ftp://ftp.geodesia.ign.es/Red_Geodesica/Hoja0246/024666.pdf Fuella d'o vértiz cheodesico].
Punta de Sant Esteban

A **punta de San Esteban** ye un mont de 854 metros d'altaria situada en a muga entre as provincias de Zaragoza y Uesca.

## Vinclos externos
*  En "Mendikat"
Mont de Sant Salvador (Sarda)

O **mont de Sant Salvador** (en castellano *monte de San Salvador*) ye un mont de 907 metros d'altaria que se situa en a provincia de Zaragoza, en o cordal de La Sarda.

## Toponimia
En a parte oriental d'a suya cima se troba a ermita de Sant Salvador que le da nombre.

## Vinclos externos
*  En "Mendikat"
Mollón de los Tres Reyes

O **Mollón de los Tres Reyes** (en castellano *Mojón de los Tres Reyes*) ye un mont de 543 metros d'altaria que se troba en o trifinio entre Aragón, Navarra y La Rioja, d'antis mas Castiella.

Bi ha una fita chunto a la carretera N-113 que sinyala o puesto exacto.

## Historia
A tradición popular diz que yera en iste puesto a on se chuntaban os reis d'Aragón, Navarra y Castiella ta debatir sobre afers comuns d'os suyos reinos sin tener que deixar-ne os suyos territorios.

Os historiadors afirman que ye en l'anyo 1196 os reis Alifonso II d'Aragón, Alifonso VIII de Castiella y Sancho VII de Navarra se reunioron en un puesto en que cadagún continaba estando en o suyo territorio, encara que no se conoixe si estió una casa o un mont como dicen as leyendas.

## Se veiga tamién
* Meseta d'os Tres Reis.
* Tozal d'els Tres Reis.
* Valverde (Agreda).
* Valverde (La Rioja).

## Referencias
*  El 'Mojón de los Tres Reyes' dividía Aragón, Castilla y Navarra. www.larioja.com.
Stan Lee

**Stanley Martin Lieber** conoixito artistica y simplament como **Stan Lee**, naixito de Manhattan, Nueva York o 28 d'aviento de 1922 y muerto en Los Ángeles, California o 12 de noviembre de 2018 fue un escritor y editor d'historietas estadounitense, a mas de productor y actor de cine.

Ye conoixito por ser o creador de cualques d'os personaches mas populars d'o cómic de superherois como Spider-Man, Hulk, Iron Man, os 4 Fantasticos, Thor, Os Vengadors, Daredevil, Doctor Strange y X-Men entre d'atros.

## Vinclos externos

*  ''Stan Lee'' en IMDb.
El Penyazo

**El Penyazo** (en castellano *El Peñazo*) ye un mont de 759 metros d'altaria que se troba situau en a provincia de Zaragoza, a o sud d'a punta Zamal.

## Vinclos externos
*  En "Mendikat"
Pico de Sant Hadrián

O **pico de Sant Hadrián** (en castellano *San Adrián*) ye un mont de 719 metros d'altaria que se troba situau en a provincia de Zaragoza.

A os suyos piez se troba o santuario de Valentunyana.

## Topinimia
Pareixe que d'antis mas bi habió una ermita adedicada a Sant Hadrián en iste mont, encara que actualment no i quedan restas.

## Vinclos externos
*  En "Mendikat"
Cerro de Santa Quiteria

A **cerro de Santa Quiteria** ye un cerro de 712 metros d'altaria. Se troba en o municipio de Santolaria de Galligo, en a provincia de Zaragoza. Bi ha un vértiz cheodesico en a suya cima.

## Toponimia
Prene o suyo nombre d'a ermita de Santa Quiteria, d'o sieglo XIV.

## Vinclos externos
*  En "Mendikat"
*  [ftp://ftp.geodesia.ign.es/Red_Geodesica/Hoja0247/024727.pdf Fuella d'o vértiz cheodesico]
Cerro de Morca

O **cerro de Morca** u tamién **cerro del Corralejo** ye un mont de 2274 metros d'altaria. Ye o segundo punto mas alto d'a sierra de Moncayo y d'a provincia de Zaragoza. Se troba en a muga entre Aragón y Castiella.

## Vinclos externos
*  En "Mendikat"
Río de Cedriellas

Lo **río de Cedriellas** ye un curso fluvial de la cuenca hidrografica de Millars considerau dende 1955 lo primer tramo d'este río.

Desaugua las versants orientals y sudorientals de las sierras de las Molatiellas y d'el Chaparral, y la versant occidental de Cabezo Alto.

Traviesa los termins municipals d'El Castellar, Cedriellas, Formich Susano, La Puebla de Valverde y Valbona.

Naixe a piet de la sierra d'el Chaparral entre los termins municipals d'El Castellar y de Cedriellas, baixando enta esta localidat, a on que recibe las auguas de lo *barranco de la Hoz* y chira enta lo sud formando un codo, pa entrar atra vegada en lo termin municipal d'El Castellar, a on que recibe las auguas de lo barranco de Chuliella. Traviesa dimpués lo termin municipal de Formich Susano formando una foz fluvio-karstica dica esta localidat, a on que s'ixampla un poquet. Sale de lo termin municipal de Formich Susano pa fer de muga entre los termins de La Puebla de Valverde y de Valbona, entrando en un racón d'este zaguer termin a on que recibe las auguas de lo río de Valbona u d'Alcalá.

## Hidronimia
Lo río de Cedriellas figura en muitos mapas modernos como río Millars. Dica mitat de lo sieglo XX se consideraba que lo río Millars baixaba dende Alcalá de la Selva y que lo río de Cedriellas en yera un tributario mes curto que complegaba con Millars en lo termin municipal de Valbona. La construcción de lo entibo de Valbona en 1955 suposó que lo curso d'augua entre Alcalá de la Selva y lo forcallo de Valbona, mes largo que lo río de Cedriellas se denominás río d'Alcalá dende Alcalá dica Cabra de Mora y río de Valbona dende este lugar dica lo forcallo con lo río de Cedriellas. Se reconsideró qué curso fluvial de los dos yera lo primer tramo de Millars, convertindo-se en lo río Cedriellas este primer tramo, y lo parache de lo suyo naixedero a piet d'el Chaparral lo naixedero de Millars.

## Referencias

## Bibliografía
* Jorge Hermosilla Pla (dir.): *El regadío tradicional y el patrimonio hidráulico del Alto Mijares turolense*. ESTEPA (Estudis del Territori i del Patrimoni), 2011, pp.&nbsp;43–148.
* Eduardo Viñuales Cobos (coordinador): *Red natural de Aragón. nº 9, Gúdar-Javalambre* Prames, 2006.
* Eduardo Viñuales Cobos: *Red Natural de Aragón. Comunidat de Teruel* nº 22, Prames, 2008.
* José Luis Peña Monné et al. : *Geomorfología de la Provincia de Teruel*. Instituto de Estudios Turolenses, 1984.
* José Luis Peña Monné, Luis Alberto Longares Aladrén, Marta Espinalt Brillas: *Paisajes naturales de la provincia de Teruel. Guía del medio natural*. Instituto de Estudios Turolenses, 2000.
Río d'Alcalá

Lo **río d'Alcalá** u **río de Valbona** ye un curso fluvial de la cuenca hidrografica de Millars considerau dica 1955 lo primer tramo d'este río.

Naixe en lo Collau d'el Buei (Alcalá de la Selva). Desaugua la versant meridional de la sierra de Mont Negro y la versant oriental de la sierra d'el Chaparral.

Traviesa los termins municipals d'Alcalá de la Selva, Cabra de Mora y Valbona, a on que complega con lo río de Cedriellas.

## Hidronimia
Este río recibe lo nombre de *río d'Alcalá* dende lo suyo naixedero dica Cabra de Mora y *río de Valbona* dende Valbona dica lo suyo forcallo con lo río de Cedriellas. En un texto escrito en latín medieval, se fizo mención d'este río cuan lo rei Chaime I d'Aragón confirmó los termins de Sarrión lo 19 de marzo de 1258:

Las mugas nordorientals de lo termin municipal se situan auguas enta baixo de lo forcallo entre los ríos de Cedriellas y d'Alcalá, lo que amuestra que los habitadors medievals de la depresion de Sarrión consideraban como principal lo segundo curso d'augua.

Lo río d'Alcalá se consideraba por la suya longaria u por lo suyo cabal lo primer tramo de lo río Millars dica mitat de lo sieglo XX. La construcción de lo entibo de Valbona en 1955 fizo que se reconsiderás cual yera lo primer tramo de Millars, considerando-se que yera lo río de Cedriellas.

## Referencias

## Bibliografía
* Jorge Hermosilla Pla (dir.): *El regadío tradicional y el patrimonio hidráulico del Alto Mijares turolense*. ESTEPA (Estudis del Territori i del Patrimoni), 2011, pp.&nbsp;43–148.
* Eduardo Viñuales Cobos (coordinador): *Red natural de Aragón. nº 9, Gúdar-Javalambre* Prames, 2006.
* José Luis Peña Monné et al. : *Geomorfología de la Provincia de Teruel*. Instituto de Estudios Turolenses, 1984.
* José Luis Peña Monné, Luis Alberto Longares Aladrén, Marta Espinalt Brillas: *Paisajes naturales de la provincia de Teruel. Guía del medio natural*. Instituto de Estudios Turolenses, 2000.
Río d'Albentosa

Lo **río d'Albentosa** ye un tributario de lo Millars por la suya marguin dreita.

Se considera que naixe auguas ent'alto de Manzanera en lo forcallo de los ríos Torrillas y Olmos, que baixan dende las versants orientals de la sierra de Chabalambre. Traviesa los termins municipals de Manzanera, Albentosa y Sarrión, cayendo en Millars cerca de La Escaliuela.

## Hidronimia
Recibe las denominacions de *río de Manzanera* y *río d'Albentosa* d'acuerdo con las localidaz por a on que pasa. Lo hidronimo *río d'Albentosa* se documenta en textos medievals escritos en medieval, y ya ye citau con motivo de la fixación de mugas de lo termin d'Exerica. Lo 22 de chunio de 1238, antes de la reconquiesta de Valencia, lo rei Chaime I donó lo castiello y villa d'Exerica a lo concello de Teruel, dando-li una delimitación:

En catalán tamién bi ha mencions, por eixemplo en lo fuero de Valencia de 1261 concediu por Chaime I d'Aragón. En este fuero se consideraba lo río Albentosa como una muga entre los reinos d'Aragón y de Valencia:

## Referencias

## Bibliografía
* Enric Guinot: *Els límits del regne, el procés de formació territorial del País Valencià medieval (1238-1500)*. Edicions Alfons El Magnànim. 1995
* Jorge Hermosilla Pla (dir.): *El regadío tradicional y el patrimonio hidráulico del Alto Mijares turolense*. ESTEPA (Estudis del Territori i del Patrimoni), 2011, pp.&nbsp;43–148.
* Eduardo Viñuales Cobos: *Red Natural de Aragón. Comunidat de Teruel* nº 22, Prames, 2008.
* José Luis Peña Monné, Luis Alberto Longares Aladrén, Marta Espinalt Brillas: *Paisajes naturales de la provincia de Teruel. Guía del medio natural*. Instituto de Estudios Turolenses, 2000.
Districto Sud (Zaragoza)

O **Districto Sud** (en castellano *Distrito Sur*) ye un districto de Zaragoza, situau en a zona meridional d'a ciudad. Dica febrero de 2018 fació parti d'o districto de Casablanca.

## Mugas

O Districto Sud tien as siguients mugas: Dende a intersección de l'avenida alcalde Gómez Laguna con a Canal Imperial d'Aragón, por dita avenida dica o cruce con Vía Ibérica, por l'eixe d'ista y a N-330 enta Teruel/Valencia dica a Z-40 y por l'eixe d'a calzada en dirección Madrit dica o cruce con l'A-23, por a mechana de l'A-23 en dirección sud (excluyindo as parcelas d'a fabrica de vidre, a Ciudat Esportiva y o Colechio Britanico) dica a muga de termín con María de la Uerba y continando ista en dirección nord-ueste por a muga de termín con María de la Uerba y La Muela dica a intersección con la A-2, por a mechana en dirección Zaragoza/Barcelona dica o cruce con a Canal Imperial d'Aragón y por l'eixe d'a canal dica a intersección de l'Avenida Alcalde Gómez Laguna.

## Se veiga tamién
* Districtos de Zaragoza.

## Referencias
Val de Vacas

La **val de Vacas** ye entre las sierras de Sollavientos y de sierra de Mont Negro y baixa dende lo puerto de Val de Linars.

La suya superficie se distribuye entre los termins municipals de Val de Linars, Linars de Mora, y en sentiu amplo tamién por la part sud-ueste de Puertomingalbo.

## Toponimia
Se fa mención de *valle de Vaccas* en un texto de lo 15 de febrero de 1264 en que lo concello de Teruel y lo bispau de Zaragoza fixaban a suya muga en esta zona:

João Batista Labanha fa mención d'un *prado de Val de Vacas* en lo suyo libro "*[[Itinerario del Reyno de Aragón (1610-1611)]]*" escrito en portugués:

La zona de pasturas de la val se prolongaba con lo mesmo toponimo por los Canyos de Gúdar, a on que ye lo naixedero de lo río Alfambra:

En Cedriellas bi ha dos microtoponimos talment relacionaus con l'antigo *prado de Valdevacas*: *alto de las vacas* y *loma de las vacas*, a lo norte de lo río de Cedriellas y la sierra d'el Chaparral, y a lo sud de lo barranco de Valdespino y de la loma de Sarrejón.

En bel meyo d'un terreno de pinars, la deforestación de la suya cabecera bien visible en l'actualidat, y la denominación de *[[prau|prado]] de val de Vacas* ye una evidencia de que la ganadería tradicional en ye responsable.

Tamién se fa mención d'una *Serra do prado de Vacas*, que faría referencia a la part centro-occidental de las serranías de Gúdar antes de la cheneralización de l'oronimo *[[sierra de Gúdar]]* dende la part occidental.

En 1795 lo naturalista Antonio José de Cavanilles se referiba con *Val de Vacas* a la cuenca hidrografica de lo tramo aragonés de lo río de Villafermosa: 

Pascual Madoz nombra un *Puerto de val-de-vacas* (puerto de Val de Linars) en lo suyo celebre diccionario:

## Referencias

## Bibliografía
* Eduardo Viñuales Cobos (coordinador): *Red natural de Aragón. nº 9, Gúdar-Javalambre* Prames, 2006.
* José Luis Peña Monné, Luis Alberto Longares Aladrén, Marta Espinalt Brillas: *Paisajes naturales de la provincia de Teruel. Guía del medio natural*. Instituto de Estudios Turolenses, 2000.

## Se veiga tamién
*Motorrita.
*Río Linars.
*Val d'Exarc.
*Val de Sollavientos.
Penya Lobera (sierra de Moncayo)

O **penya Lobera** ye un mont de 2226 metros d'altaria, situau en a sierra de Moncayo, estando o suyo dosmil mas oriental.

Se troba en a muga entre Aragón y Castiella. A os suyos piez por o canto aragonés ye o circo de Morca.

## Vinclos externos
*  En "Mendikat"
Cocota d'el Rincón

A **Cocota d'el Rincón** (en castellano *Cocota del Rincón*) ye un mont de 1.507 metros d'altaria que se troba en a sierra de Tablado, en a provincia de Zaragoza, en a muga con Castiella y Leyón.

## Toponimia
L'oronimo *Cocota d'el Rincón* presenta un primer formant *cocota* que se repite por atras parz d'Aragón y d'a Peninsula Iberica con igual forma u a traviés de variants como *cogota* u *cucuta*; lo formant *[[rincón]]* ye un arabismo. Pa *cocota* se documenta un significau de *[[cima]]* en a parla de Tarazona y Moncayo y de Petiella d'Aragón. En castellano de Navarra se gosa emplegar la variant *cogota*. Esta clase de microtoponimos pueden representar una oronimización d'o substantivo *[[cocote]]*, referiu a una part d'o cuerpo. En Alaba *cocote* significa "cabezo alto" y bi heba toponimos formaus con esta palabra en o sieglo XIX que actualment se presentan con a variant *cogote*. Tamién en La Rioja bi ha bel microtoponimo con a forma *cogote*.

## Referencias

## Vinclos externos
*  En "Mendikat"
Cabezo Bellido

O **cabezo Bellido** ye un mont de 1.838 metros d'altaria, situau en a sierra de Moncayo, en a provincia de Zaragoza.

## Vinclos externos
*  En "Mendikat"
Muela de Forcalluelo

A **Muela de Forcalluelo** (en castellano *Muela de Horcajuelo*) ye una muela de 1.706 metros d'altaria, situada en a sierra de Moncayo, en a provincia de Zaragoza.

## Vinclos externos
*  En "Mendikat".
Cabezo d'el Cahíz

O **cabezo d'el Cahíz** (en castellano *Cabezo del Cahíz*, tamién escrito *Cabezo del Caíz*, u *Monte de la Dehesa*) ye un mont de 1.835 metros d'altaria, situau en a sierra de Moncayo, en a muga entre Aragón y Castiella.

Ye deseparau d'a resta d'a sierra de Moncayo por o collau d'el Muerto (1.719 m)

## Vinclos externos
*  En "Mendikat"
Ed Peck

**Edward V. Peck**, d'o suyo nombre artistico **Ed Peck**, naixito d'a ciudat de Nueva York o 26 de marzo de 1917 y muerto en Los Angeles (California) o 12 de setiembre de 1992, estió un actor estausunidense activo mientres os anyos 1960–70.

D'entre a suya filmografía se puet destacar a suya interpretacion d'o personache *Officer Kirk* en a serie de televisión *[[Happy Days]]*.

## Referencias y notas
Virginia Capers

**''Eliza'' Virginia Capers**, naixida de Sumter (Carolina d'o Sud) o 22 de setiembre de 1925 y muerta en Los Angeles (California) lo 6 de mayo de 2004, estió una actriz estausunidense.

Activa en o cine estausunidense mientres os anyos 1970–90, d'entre la suya filmografía se puet destacar as suyas interpretacions d'o personache *Mama Holliday* en a cinta *[[Lady Sings the Blues (cinta)|Lady Sings the Blues]]* (1972) y d'o personache *Florence Sparrow* en *[[Ferris Bueller's Day Off]]* (1986).

## Referencias y notas

## Se veiga tamién
* Cintas interpretadas por Virginia Capers.
El Morrón (Anyón)

:*Este articlo ye sobre *'El Morrón** d'a [[sierra de Moncayo]]. Pa leyer sobre atros **morrons** vaiga a **morrón (desambigación)**.''


**El Morrón** tamién conoixiu como **Morrón d'Anyón** u **muela d'el Col*' ye una [[muela (cheomorfolochía)|muela]] de 1.730 metros d'[[altaria]], situada en a [[sierra de Moncayo]], en a [[provincia de Zaragoza]]. En a suya cima bi ha un [[vértiz cheodesico]].

El Morrón se situa en a unidat d'a sierra de Moncayo dita *planas de Calcena* y ye un [[sinclinal pendiu]] con un livel resistent de [[calsinera]]s dolomiticas en o suyo cabalto a bels 90 m d'altaria sobre [[Purullosa]].

== Toponimia ==
L'[[oronimia aragonesa|oronimo]] *El Morrón* significa la part mes vistable d'un [[cinglo]]. Lo formant *col* de *muela d'el Col'' ye una forma cognata de "cuello" sin diftongar.

## Referencias

## Vinclos externos
*  En "Mendikat".
*  [ftp://ftp.geodesia.ign.es/Red_Geodesica/Hoja0352/035223.pdf Fuella d'o vértiz cheodesico].
Morrón

Un **morrón** ye la part d'un cinglo que se fa mes visible por resistir un millor un proceso erosivo que afecta sobre tot a los materials mes tovos situaus de chos d'él.

En Cantaviella y la suya redolada los microtoponimos formaus con a palabra *morrón* gosan corresponder a parz prominents de cinglos de calsinera de facies Urgon (Aptián, Cretacio) que han perdiu por erosión os suyos materials tovos estratigraficament superiors (arenas d'Utriellas), y que destacan sobre los barrancos que son erosionando los materials tovos estratigraficament inferiors (facies Weald).

## Etimolochía
La palabra *morrón* ye una forma sufixada con *[[sufixo -ón|-ón]]* de "morro", que puede tener un sentiu oronimico en la val d'Ebro (en son eixemplos os microtoponimos Morro Royo en Viana y Morro de Vaca en Casp). Bi ha microtoponimos formaus con *morrón* en tot l'este de la Peninsula Iberica.

## Referencias

## Bibliografía
*  Alejando Pérez, José Luis Simón y Manuel J. Vivó: *[[Paisajes naturales de la región del Maestrazgo y Guadalope]]*. Instituto de Estudios Turolenses, Mancomunidad turística del Maestrazgo, Teruel 1983.
*  Eduardo Viñuales Cobos (coordinador): *[[Red natural de Aragón]]*, num. 3, Maestrazgo. Prames, 2006.
Penyas Albas

Las **penyas Albas** (en castellano *Peñas Albas*) son un conchunto de cinco penyas principals y atras penyas menors situadas en la versant sud de la sierra de Moncayo (Sistema Iberico).

Adintro de la sierra de Moncayo las penyas Albas se troban en la unidat dita planas de Calcena, que corresponde a materials churasicos. Ye en bel meyo de lo termin municipal de Calcena y a lo sud de la plana de los Ascones, entre lo Raso y lo collau Somero. Desauguan enta lo barranco de val de Plata a lo norte y enta lo barranco de val de Madera a lo sud, tributarios de La Isuela con gran poder d'erosión remontant.

Las penyas Albas son feitas de brechas de dolomía y calsinera d'edat Hettanchiana (Churasico inferior), prou karstificadas.

## Toponimia
L'oronimo *penyas Albas* ye transparent en mozarabe y en l'aragonés medieval preliteriario u anterior a la formación de la *scripta medieval*. En las luengas iberorromanicas se produció una substitución de l'adchectivo cualificativo cromatico d'orichen latín *[[blanco|albo]]* por l'adchectivo cualificativo d'orichen francico *[[blanco]]* cuan encomenzaba la Reconquiesta, por lo que *penyas Albas* podría estar d'un periodo primerenco d'este proceso historico u anterior igual como Castralbo, Mont Albo, Mont Albán u Torralba.

Las penyas Altas estioron lo escenario d'una batalla en la Guerra de la Unión (1347-1348). Se'n fa mención en las "*[[Cronicas de los Chueces de Teruel]]*" en l'anyada chudicial 1348-1349:

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Tabuenca*. Servicio de publicaciones de Ministerio de Industria y Energía. 1983.
* Fernando López Rajadel: *[[Cronicas de los Jueces de Teruel (1176-1532)]]*. Instituto de Estudios Turolenses, 1994.
* Francisco Pellicer Corellano: *El Relieve del Moncayo*. Diputación general de Aragón, 1987.

## Se veiga tamién
*Penyas de Ferrera.
Trevor Devall

**Trevor Devall** (**Trevor Jay Devall**), naixito d'Edmonton (Alberta) o 10 de noviembre de 1972, ye un actor, actor de voz y *podcaster* canadiense y estausunidense.

## Vinclos externos

*  Trevor Devall en IMDb.
La Tonda (sierra de Moncayo)

:*Este articlo tracta sobre *'La Tonda**, mont de la sierra de Moncayo. Pa atros emplegos se veiga **Tonda (desambigación)**.''


**La Tonda*' ye un [[montanya|mont]] de 1.498 metros d'[[altaria]], situau en a [[sierra de Moncayo]], en a [[provincia de Zaragoza]].

Ye un [[plego (cheolochía)|domo anticlinal]],, deseparau por un [[Cuello (cheografía)|cuello]] de [[Cabezo Canteque|Canteque]] que chunto con la sierra de los Umbriones tamién se considera de la sierra de Moncayo.

==Toponimia==
L'[[oronimia aragonesa|oronimo]] *La Tonda* presenta una radiz recurrent en la toponimia de la [[Peninsula Iberica]], y se repite en lo despoblau de [[La Tonda (pardina)|La Tonda]] ([[Campo Romanos]]). En la [[provincia de Salamanca]] bi ha una sierra dita *sierra de Tonda*. En la [[comarcas de Catalunya|comarca]] d'[[Osona]] ([[Catalunya]]), bi ha un [[Tona]] que s'escribiba en lo [[sieglo IX]] *Tonda*. Tamién se troba en [[Portugal]] como *Tonda* y con [[diminutivo toponimico]] como [[Tondela]]. S'ha proposau una etimolochía a partir de lo latín *ROTUNDA*, que ye d'acuerdo con la forma d'un domo anticlinal en lo caso de la Tonda moncayina.

En [[aragonés medieval]] y en [[romanz navarro]] se fa mención d'una *penya Redonda* chunto a las [[penyas de Ferrera]] a piet de [[Moncayo]], por eixemplo en [[1232]] cuan [[Chaime I d'Aragón]] entregó uns castiellos a [[Sancho VII de Navarra]]:


En la "*Cronica de los Conquiridors''" tamién nombran estas penyas:

## Referencias

## Vinclos externos
*  En "Mendikat"
*  [ftp://ftp.geodesia.ign.es/Red_Geodesica/Hoja0352/035242.pdf Fuella d'o vértiz cheodesico].
Tapabocas

Un **tapabocas** u **bufanda** ye una pieza de ropa utilizada ta mantener calient o cuello. A chent la fa servir a sobén cuan ye malauta, le fa mal o cuello u simplament fa fredor.

Por un regular son feitos de lana, pero tamién se fan servir d'atras menas de tela.

## Historia
L'Antiga Roma ye un d'os oríchens d'o tapabocas, a on se feba servir por razons de limpieza. Se deciba *sudarium* y s'emplegaba ta protecher a cara y o cuello d'o sol y d'o viento, y limpiar a sudor d'o cuello y a cara en epocas calurosas. En primeras, os hombres los levaban arredol d'o cuello u ligaus a o cincho, y poco dimpués as mullers prencipioron a emplegar-los. Yeran feitos de tela, no de lana, pashmina u seda

Os historiadors piensan que mientres o mandato d'o Emperador Cheng en China, os tapabocas de tela s'utilizaban ta identificar a os oficials de diferents rangos de l'exercito.

Mas tardi, en o sieglo XVII, tamién en Croacia os soldaus levaban tapabocas. A diferencia ta marcar os rangos yera o material, os oficials feban servir tapabocas de seda y os soldaus, de tela. A sobén se les deciba "cravats", d'o termín croata *kravata*.

En o sieglo XIX, o tapabocas se convirtió en un accessorio de moda ta hombres y mullers.

## Referencias
Cabezo Canteque

O **cabezo Canteque** ye un pueyo de 1.251 metros d'altaria, situau en a sierra de Moncayo, en a provincia de Zaragoza.

Ye deseparau por un cuello de La Tonda.

## Vinclos externos
*  En "Mendikat".
Muela de Beratón

A **muela de Beratón** ye una muela de 1.580 metros d'altaria, situada en a sierra de Moncayo.

Encara que a suya mayor parti se troba situada en a provincia de Soria, bi ha una francha que perteneixe a o termín municipal de Purullosa, en a provincia de Zaragoza. O río Isuela naixe a piet d'esta muela.

## Vinclos externos
*  En pirineoswilderness.blogspot.com.
Picabrero

**Picabrero** ye un mont de 1.561 metros d'altaria, situau en a sierra de Moncayo, en a provincia de Zaragoza.

## Toponimia
L'oronimo *Picabrero* podría remontar-se a **Pui Cabrero* y **[[Pueyo]] Cabrero*. En a microtoponimia navarro-aragonesa bi ha eixemplos d'alteración d'a primera silaba *Pui* como *Pipobres* en Bunyuel, que se remonta a *Pui Pobres*. En a macrotoponimia tenemos Pinsec como derivau de *Pui Sec*.

## Referencias

## Vinclos externos
*  En "Mendikat"
Cerro de la Era

O **cerro de la Era** ye un cerro de 1.521 metros d'altaria, situau en a sierra de Moncayo, en a provincia de Zaragoza.

## Vinclos externos
*  En "Mendikat"
Cabezo de la Mata

O **cabezo de la Mata** ye un pueyo de 1.437 metros d'altaria, situau en a sierra de Moncayo, en a provincia de Zaragoza.

Se troba en o dito *Mont de la Mata*, un exclau d'o municipio de Trasmoz rodiau por os municipios de Litago, Anyón de Moncayo y Tarazona (a traviés d'un exclau d'o suyo territorio).

## Vinclos externos
*  En "Mendikat"
Cerro Gordo (sierra de Moncayo)

:*Este articlo tracta sobre un *'Cerro Gordo** que bi ha en a vertient meridional d'a [[sierra de Moncayo]] cerca de [[Purullosa]], pa os atros toponimos **Cerro Gordo**, se veiga **Cerro Gordo (desambigación)**.''


O **cerro Gordo''' ye un sarrau de 1.441 metros d'altaria, situau en a sierra de Moncayo, en a provincia de Zaragoza.

## Vinclos externos
*  En "Mendikat".
Galo Ponte y Escartín

**Galo Ponte y Escartín**, naixito de Zaragoza (Aragón) o 22 de marzo de 1867 y muerto en Madrit (Espanya) o 24 d'agosto de 1943, estió un avogato, chuez y politico aragonés.

Licenciato en Dreito por a Universidat de Zaragoza, estió avogato fiscal en Manila dende 1895, chuez en Cádiz asinas como magistrado y president de l'Audiencia d'a mesma ciudat y de Sevilla. Antimás estió fiscal d'o Tribunal Supremo dende o 30 de chunio de 1924 y ministro de Gracia y Chusticia dende o 3 d'aviento de 1925 dica o 30 de chinero de 1930.

Mientres a suya chestión, creyó a nueva garchola de Torrero en Zaragoza; restauró o Palacio d'os Luna, seu de l'Audiencia Territorial de Zaragoza (hue, Tribunal Superior de Chusticia d'Aragón); y incluió l*'Apendice foral aragonés* en o Codigo civil espanyol (7 d'aviento de 1925).
Punta de Val d'Ascones

A **punta de Val d'Ascones** u tamién conoixida como **plana de los Ascones** (en castellano *Valdeascones*) ye un mont de 1.380 metros d'altaria, situau en a sierra de Moncayo, en a provincia de Zaragoza.

Ye una gran meseta situada entre os barrancos de Val Congosto a l'ueste y Val de Plata a l'este y hundida por a suya parti central.

## Vinclos externos
*  En "Mendikat"